**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2022. december 8-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl az Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adta a megjelent fontosabb jogszabályváltozásokról és az osztály munkájáról:

A Kormány 460/2022. (XI. 10.) Korm. rendelete 2022. november 10-én került kihirdetésre, amely a különleges jogállású szerveknél és a helyi önkormányzatok képviselő-testületeinek hivatalánál elrendelhető igazgatási szünetre alkalmazandó szabályokról rendelkezik, ennek és a 373/2022. (X.27.) Kgy. számú határozatnak megfelelően a Polgármesteri Hivatalban 2022. december 23. 12 órától 2023. január 6. napjáig igazgatási szünet került elrendelésre.

2022. november 29. napjától hatályos a 2022. évi XL. törvény az Európai Bizottsággal való megegyezés érdekében az információs önrendelkezési jogról és az információszabadságról szóló 2011. évi CXII. törvény módosításáról, amely az információs önrendelkezési jogról és az információszabadságról szóló 2011. évi CXII. törvény változásait tartalmazza az alábbiak szerint:

* a törvény „A közérdekű adat megismerésére irányuló igénnyel összefüggésben indítható per” alcímmel egészül ki,
* létrejön a Központi Információs Közadat-nyilvántartás, amelybe többek között a helyi önkormányzatok, valamint a helyi nemzetiségi önkormányzatok két havi rendszerességgel adatot töltenek fel az ötmillió forintot meghaladó, az általuk hazai vagy európai uniós forrásból megvalósuló támogatások, szerződések, kifizetések adatairól. Ezt első alkalommal legkésőbb 2023. február 28-ig kell megtenni.

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2022.10.01. - 2022.10.31. közötti időszakban 97 db szerződés jogi kontrolljára került sor.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2022. október 27. napján tartott rendes Közgyűlésen megalkotott rendeletek az alábbi időpontokban kerültek kihirdetésre:

2022. október 28. napján kihirdetésre került:

* Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló 19/2022. (X.28.) önkormányzati rendelet – hatályba lépett 2022. november 1. napján;

2022. november 7. napján kihirdetésre került:

* a helyi adókról szóló 38/2011. (XII.19.) önkormányzati rendelet módosításáról szóló 20/2022. (XI.7.) önkormányzati rendelet – hatályba lép 2023. január 1. napján;
* az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról szóló 21/2022. (XI.7.) önkormányzati rendelet – hatályba lépett 2022. november 8. napján.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az azok által módosított rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2022. október 27-i rendes Közgyűlésen elfogadott határozatok és a Közgyűlés jegyzőkönyve is megküldésre került a Vas Megyei Kormányhivatalnak, illetve – a nyilvános ülést illetően – kihirdetésre és a honlapra feltöltésre került.

Az Iroda végezte a Közgyűlés és a bizottságok hatáskörébe tartozó döntések jogi kontrollját, valamint ellátta az Önkormányzat által alapított alapítványok, közalapítványok 2021. évi beszámolóival kapcsolatos feladatokat.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az Iroda elkészítette a Polgármesteri Hivatal 2022. október 1. – 2022. október 31. közti időszakra vonatkozó iktatókönyvek szerinti hivatali statisztikát:

|  |  |  |
| --- | --- | --- |
| **Az iktatott ügyiratok megnevezése** | **Az iktatott ügyiratok száma** | |
| **Ágazat** | **2022.10.01. - 2022.10.30.** | |
| **Főszám** | **Alszám** |
| **A) PÉNZÜGYEK** | **3929** | **605** |
| A.1. Adóigazgatási ügyek | 3929 | 605 |
| **B) EGÉSZSÉGÜGYI IGAZGATÁS** | **3** | **28** |
| **C) SZOCIÁLIS IGAZGATÁS** | **295** | **1906** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **203** | **1050** |
| E.1. Környezet- és természetvédelem | 8 | 62 |
| E.2. Építésügyek, településrendezés, területrendezés | 16 | 302 |
| E.3 Építésügy | 1 | 0 |
| E.4 Kommunális ügyek | 178 | 694 |
| **F) KÖZLEKEDÉS ÉS HÍRKÖZLÉSI IGAZGATÁS** | **122** | **450** |
| **G) VÍZÜGYI IGAZGATÁS** | **1** | **8** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **547** | **2022** |
| H.1. Anyakönyvi és állampolgársági ügyek | 211 | 422 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 23 |
| H.3. A Választásokkal kapcsolatos ügyek | 0 | 0 |
| H.4. Rendőrségi ügyek | 0 | 0 |
| H.7. Igazságügyi igazgatás | 6 | 42 |
| H.8. Egyéb igazgatási ügyek | 327 | 1510 |
| **I) LAKÁSÜGYEK** | **151** | **904** |
| **J) GYERMEKVÉDELMI ÉS GYÁMÜGYI IGAZGATÁS** | **17** | **170** |
| **K) IPARI IGAZGATÁS** | **5** | **22** |
| **L) KERESKEDELMI IGAZGATÁS, TURISZTIKA** | **80** | **238** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **9** | **371** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **7** | **118** |
| **R) SPORTÜGYEK** | **0** | **5** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **119** | **2196** |
| U.1. Képviselő-testület iratai | 2 | 21 |
| U.2. Kisebbségi önkormányzat iratai | 0 | 1 |
| U.3. Szervezet, működés | 38 | 837 |
| U.4. Iratkezelés, ügyvitel | 1 | 28 |
| U.5. Személyzeti, bér- és munkaügyek | 0 | 416 |
| U.6. Pénz- és vagyonkezelés | 76 | 870 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **1** | **5** |
| X.1. Honvédelmi igazgatás | 0 | 3 |
| X.2. Polgári védelmi, katasztrófavédelmi igazgatás | 1 | 2 |
| **IKTATOTT ÜGYIRATOK SZÁMA ÖSSZESEN:** | **5489** | **10106** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

A **Vagyongazdálkodási és Városfejlesztési Iroda** az előző Közgyűlés óta folyamatosan végezte az SZMSZ-ben meghatározott feladatait.

Az előző Közgyűlés óta eltelt időszakban 562 db iktatott ügyirat keletkezett az irodán.

**1.** Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása). A pályázati eljárás során értékesített garázsokra vonatkozó adásvételi szerződések aláírásra kerültek.

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljeskörű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés). A Szombathely - Zanat kerékpárút építéséhez kapcsolódó ingatlan-adásvételi szerződések megkötésre kerültek, illetve a kisajátítási eljárások lezárultak, a földhivatali átvezetések még mindig zajlanak.

A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése)

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások, tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

Az Iroda részt vett a szeptemberi közgyűlés által elfogadott takarékossági program előkészítésében, adatgyűjtésben és feldolgozásban, valamint a program végrehajtásának ellenőrzésében.

**2.** Az iroda a **városfejlesztési feladatkörében az alábbiakról számol be:**

A 1625/2021. (IX.3.) Korm. határozat értelmében Szombathely Megyei Jogú Várost 905.000.000.- Ft összegű vissza nem térítendő támogatásilleti meg az alábbi projektek megvalósítására:

* **Belterületi útfejlesztések:** A Magyar L. utca, a Nádasdy F. utca és a Paragvári utca esetében a kivitelezés befejeződött, a felújítás megvalósult, a műszaki átadás megtörtént. A Dozmat utca felújítása, az aszfaltozási munkák folyamatban vannak, a műszaki átadás várhatóan megkezdődik december elején.
* **Gyöngyös-patak hídrekonstrukció:** A kivitelező kiválasztására irányuló második közbeszerzési eljárás hiánypótlási határideje 2022. november 17. volt. Az ajánlatok és a hiánypótlások értékelése folyamatban van, a hiányzó fedezet biztosításával hirdethető nyertes ajánlattevő. Többlettámogatási kérelem került benyújtásra a Belügyminisztérium (BM) felé.
* **Vásárcsarnok környékének rekonstrukciója, kapcsolódó parkolók kialakítása:** A kivitelezés folyamatban van, várható befejezés 2023. első negyedév vége.
* **Víztorony és környezetének fejlesztése, II. ütem:** A kivitelezés folyamatban van, várható befejezés 2022. év vége.

A Támogatói Okirat módosítási kérelme október végén benyújtásra került, jóváhagyásra vár a BM részéről.

A **Gothard-kastély állagmegóvása** című Modern Városok Program projektben a projekt meghosszabbítására irányuló módosítási kérelmet benyújtottuk, a Miniszterelnökség döntését várjuk. A műszaki ellenőr kiválasztása megtörtént, a kivitelező beszerzéséhez kiküldendő ajánlattételi felhívás az ajánlattevők kiválasztására vár.

**A Szent Márton Terv II.** MVP projekt lezárult, a fel nem használt kb. 200 millió Ft támogatás visszafizetésre került, a záró beszámoló hiánypótlása megtörtént.

A TOP közösségi szinten irányított helyi fejlesztési **(CLLD)** program keretében valamennyi projektben folyik a megvalósítás.

A **Zarkaházi Szily-kastély fejlesztése a gyöngyöshermán-szentkirályi közösség számára** című projektben a módosítás jóváhagyásra került a Közreműködő Szervezet részéről, jelenleg a versenyszabályzat szerinti beszerzés előkészítése van folyamatban.

A **TOP-7.1.1-16-H-ERFA-2020-00782** számú **„A Belvárosi közösségi tér fejlesztése”** című projekt esetében a közbeszerzési eljárás eredményességéhez szükséges pótfedezet az önkormányzat költségvetéséből biztosításra kerül polgármesteri átcsoportosítással.

A **Játszóterek fejlesztése** projektben, melyet a SZOMPARK-kal konzorciumban valósít meg az Önkormányzat, a kivitelezés megvalósult. A megvalósítás zárásával kapcsolatos valamennyi dokumentum megléte esetén a záró szakmai beszámoló benyújtására kerül.

A **TOP-7.1.1-16-H-ERFA-2021-00825** számú, „**Tószer téri sportpálya közösségi célú fejlesztése”** című projekt 3. számú Szakmai Beszámolója 2022.10.18. napján elfogadásra került. A műszaki átadás-átvételi eljárás 2022.11.03. napján megtörtént.

A **TOP-7.1.1-16-H-ERFA-2020-00749** számú, „**Közösségi terek sportfunkciókkal való bővítése”** című projekt 2. számú Szakmai Beszámolója 2022.10.18. napján elfogadásra került. A projekt kivitelezési munkái folyamatosan zajlanak.

A **TOP-7.1.1-16-H-ERFA-2020-00750 „A 11-es Huszár úti lakótelepen lévő közpark közösségi célú fejlesztése”** című projekt 3. számú Szakmai Beszámolója 2022.10.18. napján elfogadásra került. A műszaki átadás-átvételi eljárás 2022.11.03. napján megtörtént.

A **TOP-7.1.1-16-H-ESZA-2020-02011** számú **DigIT-AGORA - Okos város, okos közösségek** című projekt esetében a 6.sz. kifizetési kérelem beküldésre került a Közreműködő Szervezet részére.

A **TOP-7.1.1-16-H-ERFA-2020-00781** számú **„A gyöngyösszőlősi klubház fejlesztése”** című projekt esetében a II. közbeszerzési eljárás eredménytelen lett. A III. közbeszerzési eljárás kiírása van folyamatban.

A **TOP-7.1.1-16-H-ERFA-2020-00780** számú „**A Szedreskert szabadtéri közösségi rendezvénytérré fejlesztése”** című projekt esetében a II. közbeszerzési eljárás eredményességéhez szükséges pótfedezet az önkormányzat költségvetéséből biztosításra kerül polgármesteri átcsoportosítással.

A **TOP-6.1.4-16-SH1-2017-00004** jelű **„Schrammel Imre életművének méltó elhelyezése Szombathelyen**” című projekt esetében a Közreműködő Szervezet (KSZ) a záró helyszíni ellenőrzés hiánypótlását 2022.11.02-án elfogadta.

A **TOP-6.2.1-19-SH1-2019-00001** azonosító számú, **„Új bölcsőde építése Szombathelyen"** elnevezésű projekt esetében a készültség jelenleg 60 %-os. Az eszközbeszerzésre vonatkozó közbeszerzési eljárás eredményesen zárult. A 99.500.000,- Ft-os többlettámogatási igény elbírálásra került, megtörtént a támogatási szerződés módosítása. Újabb többlettámogatási igény került beadásra a KSZ részére, 99.915.877,-Ft összegben.

A **TOP-6.1.3-15-SH1-2016-00001** azonosító számú **„Szombathelyi Vásárcsarnok felújítása”** elnevezésű projekt esetében a korábban beadott többlettámogatási igény elbírálásra került, az 1455/2022. (IX. 19.) Korm. határozat alapján az igényelt 508.319.343 Ft-ból 322.073.616 Ft többlettámogatást kaptunk.

Újabb többlettámogatási igény beadása miatt a záró mérföldkő eltolása vált szükségessé. A projekt fizikai befejezésének dátumát 2022. december 31-re módosítottuk.

A Horizont2020-as **JUSTNature** projekt megvalósítása során folyik a tudományos munka előkészítése. A város részéről megtörtént a „digital twin” szoftver, azaz a város 3D informatikai térképe elkészítéséhez szükséges 2D adatbázis átadása, a meglévő adatok kiegészítése. A projekt beavatkozási helyszíneire vonatkozóan megtörtént a fakataszter frissítése, kiegészítése, és a 3D-s adatok megvásárlása. Előkészítés alatt áll a Helyi Stakeholder Csoport felállítása, a közös tervezés munkafolyamatának kialakítása. A következő, 3. projekttalálkozó helyszíne Szombathely lesz, az előkészítés megkezdődött.

A „**Gazdaság- és foglalkoztatásfejlesztési partnerség a Szombathelyi járás területén**” (Paktum) projekt megvalósítása 2022.03.31-én befejeződött. Az utolsó Támogatási szerződés-módosítás aláírása megtörtént, a záró kifizetési kérelem és beszámoló összeállítása és benyújtása folyamatban van.

A **European City Facility** projektben megtörtént a szakértők beszerzése, a szerződések aláírása, és a szakmailag érintett szervezetek (SZOMTÁV, Blaguss) bevonásával folyik a szakmai munka, kéthetenkénti találkozókkal. A Beruházási koncepció elkészítésének és a Közgyűlés általi elfogadásának határideje 2023. május 2.

A Waclaw Felczak Alapítvány **„Dwa bratanki”** felhívására benyújtott pályázatnál – aminek részeként 2022. május 6-án megvalósult a testvérvárosi megállapodás aláírása a lengyelországi Elblag várossal – a szakmai és pénzügyi beszámoló ellenőrzése folyamatban van.

Benyújtásra került 2022. november 16-án az **EnABle** rövid nevű pályázat a Horizon 2020 program **NetZeroCities** felhívására, a budapesti ABUD Mérnökirodával és a System Innovation Center Kft-vel közösen. A pályázat célja: energiaközösség létrehozása, energiaügynökség felállítása, városi energia folyamatok digitális térképének létrehozása.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt projektmenedzsment és kötelezően előírt nyilvánosság tevékenysége folyamatos. A tervegyeztetés megtörtént, az engedélyes szintű tervek elkészültek, benyújtása folyamatban van.

A **TOP-6.1.4-16-SH1-2017-00001** számú, **„Képtár turisztikai célú felújítása”** projekt záró befejezési határideje 2023.06.30. napjára módosult.

A **TOP-6.5.1-16-SH1-2018-00001** számú, **„Maros és Pipitér óvoda energetikai korszerűsítése”** projektre vonatkozóan 2022. október 4-én beküldésre került a projekt záró szakmai beszámolója és záró elszámolása a Támogató részére.

A **TOP-6.5.1-16-SH1-2018-00002** számú, **„Vas Megyei SZC Oladi technikum energetikai korszerűsítése”** projekt 2022. szeptember 29. napjával zárult. A kivitelezés rendben megvalósult, a felmerült garanciális feladatok is elvégzésre kerültek. A zárással kapcsolatos adminisztrációs feladatok elvégzése van folyamatban.

A **TOP-6.5.2-15-SH1-2016-00001** számú, **„Megújuló Szombathely – tiszta energia saját erőből”** projekttel kapcsolatban új tervek elkészítése van folyamatban a napelemes rendszer kialakítása érdekében. A Vagyongazdálkodási és Városfejlesztési Iroda SZMJV Versenyszabályzata alapján beszerzési eljárást folytatott le a kötelezően előírt nyilvánosság biztosítása tevékenység beszerzése tárgyában. A vállalkozási szerződés 2022. október 11-én került aláírásra.

A **TOP-6.1.5-15-SH1-2019-00002** számú **"A Ferenczy utca hiányzó szakaszának kiépítése"** című projekt 3. számú Szakmai Beszámolója 2022.10.03. napján beküldésre került. A kivitelezés az 75%-os készültségi szintnek megfelelő.

A **TOP-6.4.1-15-SH1-2019-00003** számú, **"Szombathely és Vép településeket összekötő kerékpárút megépítése"** című projekt a kivitelezés és a műszaki ellenőrzés vonatkozásában a 100%-os készültségi szintnek megfelelő. A műszaki átadás-átvételi eljárás 2022.09.19. napján megtörtént.

A **TOP-6.4.1-15-SH1-2019-00004** számú, **„Szombathely és Balogunyom településeket összekötő kerékpárút megépítése”** című projekt a kivitelezés és a műszaki ellenőrzés vonatkozásában a 100%-os készültségi szintnek megfelelő. A műszaki átadás-átvételi eljárás 2022.11.08. napján megtörtént.

A **TOP Plusz-1.3.1-21** számú **„Fenntartható városfejlesztés Szombathelyen”** című pályázat Támogatási Kérelmét az Irányító Hatóság támogatásra érdemesnek ítélte. A támogatás feltétele a projektdokumentáció átdolgozása, annak benyújtása folyamatban van.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

**2022. október** **12-től** **– 2022. november 17-ig** az irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 8 |
| Adósságkezelés | 0 |
| Átmeneti támogatás | 125 |
| Krízis támogatás | 180 |
| Rendszeres gyógyszertámogatás | 54 |
| Temetési segély | 0 |
| Fűtési támogatás | 82 |
| Rendszeres gyermekvédelmi támogatás | 31 |
| Hátrányos helyzet megállapítása | 10 |
| Önkormányzati lakásban lakók lakbértámogatása | 284 |
| Nem önkormányzati lakásban lakók bérleti díj támogatása | 11 |
| Gázártámogatás | 37 |
| Villamosenergia támogatás | 18 |
| **Összesen** | **840** |

A kérelmek elbírálása mellett az ügyintézők – az önkormányzati rendeletek által előírt, illetve más hatóságok általi megkeresésre – környezettanulmányt végeznek.

A Szociális és Lakás Bizottság a 2022. októberi ülésén 8 család részére a lakáshasználatuk meghosszabbításáról döntött, továbbá 11 család részére pedig **rendkívüli szociális krízishelyzetére tekintettel** önkormányzati tulajdonban lévő ingatlant jelölt ki. Az érintettek részére a bérlakások bérbeadása megtörtént.

A **Sport és Ifjúsági Iroda** vezetője az alábbi tájékoztatást adta az iroda munkájáról, tevékenységéről a 2022. október - 2022. november közötti időszakra vonatkozóan:

A sport területén végzett feladatok:

* 2022. októberi bizottsági határozatok végrehajtása;
* polgármesteri, alpolgármesteri rendelkező levelek elkészítése;
* támogatási szerződések elkészítése;
* december havi bizottsági előterjesztések elkészítése;
* szombathelyi székhelyű sportszervezetek aktuális ügyeinek segítése, koordinálása;
* beérkezett elszámolások ügyrend szerinti kezelése;

Az iroda szervezésében kerültek lebonyolításra különböző diáksport rendezvények, többek között:

* általános iskolások részére Városi Játékos Sportverseny (városi elődöntők)
* általános iskolások részére asztalitenisz diákolimpia;
* általános iskolások részére floorball diákolimpia;
* középiskolások részére fiú és lány kosárlabda diákolimpia;
* általános és középiskolások részére kézilabda diákolimpia;

Az iroda elkezdte előkészíteni és szervezni a különböző téli szabadidős programokat:

* II. Szilveszteri Teremröplabda Kupa
* Téli szabadidősport rendezvénysorozat (XXXVI. Jégszezon)

Az iroda szervezésében került lebonyolításra a 2022. évi Városi Tenisz Férfi Csapatbajnokság díjazása.

Az iroda elkészítette a tájékoztatót a Horvát Nemzetiségi Oktatási Központ felújított tornatermének névhasználatával kapcsolatban. A Horvát Nemzetiségi Oktatási Központ tornacsarnoka és öltözői a Magyar Röplabda Szövetség Sportfejlesztési Programjának keretén belül, Szombathely Megyei Jogú Város Önkormányzata támogatásával, valamint a Szombathelyi Sportközpont és Sportiskola Nonprofit Kft. sikeres TAO pályázatának jóvoltából kerültek korszerűsítésre és felújításra.

Az iroda a Szombathelyi Sportközpont és Sportiskola Nonprofit Kft-vel közösen elkezdte szervezni a 2022. évi Sportkarácsonyi Ünnepséget, továbbá az iroda szervezi és teljeskörűen bonyolítja a 2021/2022. tanévben a diákolimpián sikeresen szereplő diákolimpikonok Jutalmazási Ünnepségét. Folyamatosan figyelemmel kíséri és egyeztetéseket folytat a Sportiskolával a szombathelyi diákok úszásoktatásával kapcsolatban.

Az iroda közreműködésével a Neumann János Általános Iskola udvarán található 3 db műfüves labdarúgó pálya éves karbantartási munkálatainak kivitelezése megtörtént.

Folyamatos egyeztetéseket folytat a Szombathelyi Szabadidősport Szövetséggel és a Pannonsport Kft-vel a 2022. évi Szilveszter Teremlabdarúgó Torna szervezésével kapcsolatban.

Megszervezte és lebonyolította 2022. november 29-én a Városi Gólyaavató rendezvényt.

Az iroda szervezésében került lebonyolításra a Kábítószerügyi Egyeztető Fórum aktuális havi ülése.

Az iroda napi szinten végzi el a Vasi Diák Közösségi Szolgálat tevékenységéből fakadó adminisztratív feladatokat.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2022. október 12 - 2022. november hónapban az alábbi feladatokat végezte:

Önként vállalt önkormányzati feladatok és civil területén végzett feladatok:

* önkormányzati támogatási rendszeren történő regisztrációk jóváhagyása,
* pályázati elszámolások ellenőrzése,
* a Kulturális és Civil Alapra benyújtott pályázatok feldolgozása, bizottsági ülésre történő előkészítése,
* kapcsolattartás civil szervezetekkel, egyeztetések lefolytatása civil szervezetek elhelyezéséről;
* Szent Márton Kártya ügyintézés,
* babaköszöntő csomagok előkészítése,
* polgármesteri keret terhére támogatási szerződések elkészítése,
* „Aktív időskor Szombathelyen” elnevezésű program rendezvényének előkészítése,
* adventi vásár előkészítése.

Egészségügy területén végzett feladatok:

* A 2022. október 26-i Egészségügyi Szakmai Bizottsági ülés jegyzőkönyvének elkészítése,
* októberi bizottsági, közgyűlési határozatok végrehajtása,
* december havi közgyűlési és bizottsági előterjesztések elkészítése,
* kollegiális vezető háziorvosi testület 2022. november 17-i ülésének előkészítése és lebonyolítása,
* védőnői terület vonatkozásában véleménykérés a Nemzeti Népegészségügyi Központtól.

Kultúra területén végzett feladatok:

* 2022. októberi bizottsági és közgyűlési határozatok végrehajtása,
* rendelkező levelek, támogatási szerződés készítése,
* decemberi bizottsági, közgyűlési előterjesztések elkészítése,
* kulturális intézmények aktuális ügyeinek intézése,
* előadó-művészeti minősítési kérelemmel kapcsolatos ügyintézése.

Köznevelés területén végzett feladatok:

* októberi bizottsági, közgyűlési határozatok végrehajtása,
* a 2022. november 9-i óvodavezetői értekezlet megszervezése és lebonyolítása,
* Petz-ösztöndíjak 2022. november 14-i átadásának előkészítése, lebonyolítása,
* Weöres Sándor Óvoda törvényességi ellenőrzésének előkészítése,
* törvényességi ellenőrzés lefolytatása a Mocorgó és Mesevár Óvodában,
* decemberi bizottsági, közgyűlési előterjesztések elkészítése,
* Kormányhivatalnak hátrányos és halmozottan hátrányos helyzetű gyermekek létszámáról körzetenkénti adatszolgáltatás,
* óvodai felmérések (ügyelet, körzetmódosítás, havi létszámjelentés) elvégzése,
* fenntarthatóságra-nevelés képzésen való részvétel,
* óvodavezetők mesterprogramjának időszakos megvalósulási vizsgálata,
* Margaréta Óvodában tanfelügyeleti ellenőrzésen való részvétel,
* óvodai üres álláshelyek betöltésének engedélyeztetése,
* óvodavezetők szabadságolásának dokumentálása,
* nyugdíjas és aktív iskolaigazgatók 2022. november 17-i találkozójának előkészítése, lebonyolítása.

A **Közgazdasági és Adó Osztály** vezetője az alábbi tájékoztatást adta az osztály munkájáról 2022. október 12 – 2022. november beszámolási időszakra vonatkozóan:

Az osztály a következő tevékenységeket látta el:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

Az **Adókivetési Iroda és az Adóvégrehajtási és Könyvelési Iroda** tevékenységéről az alábbi tájékoztatást adja:

A kisadózó vállalkozók tételes adójáról szóló 2022. évi XIII. törvény (a továbbiakban: Kata tv.) 16-18 §-ai 2022. szeptember 1-jei hatállyal több ponton módosították a helyi adókról szóló 1990. évi C. törvényt (a továbbiakban: Htv.).

Szombathelyen a 3100 „régi KATA” alany kedvezményes helyi iparűzési adózási módjának 2022. augusztus 31. napjával történő lezárása a NAV hatósági adatszolgáltatása alapján megtörtént.

Azok a kisvállalkozók („új KATA” alanyok), akik jogosultságuk alapján 2022. szeptember 1. után is alkalmazni kívánták a Htv. 39/B. § (3) bekezdés szerinti, egyszerűsített helyi iparűzési adóalap megállapítási módot, legkésőbb 2022. október 15-ig tehettek erre vonatkozó bejelentést az adóhatóságnál. A bejelentés részleteiről a város honlapján tájékoztató került elhelyezésre, továbbá az érintett adóalanyok elektronikus úton kaptak tájékoztatatást a változásokról. A 2,5 millió Ft vállalkozási szintű adóalap alatti adóalanyok részére a 2022. évi adómentesség csak a fenti határidőig teljesített bejelentés esetén biztosítható. A jogszabályváltozást követően a továbbiakban 881 KATA alany élhet a fenti egyszerűsített helyi iparűzési adóalap megállapításának lehetőségével.

A naptári évvel azonos üzleti év szerint működő, iparűzési tevékenységet végző vállalkozásoknak a 2021. adóévről 2022. május 31. napig kellett a helyi iparűzési adóbevallást benyújtaniuk a székhely, illetve telephely szerinti önkormányzati adóhatósághoz. Adóhatóságunk lefolytatta a helyi iparűzési adóbevallások teljeskörűségének ellenőrzését. Az adóbevallást elmulasztó adózók hiánypótlási felhívásban értesülnek elmaradt kötelezettségükről.

Helyi iparűzési adó tekintetében az eltérő üzleti éves adózók hátralévő, esedékes befizetéseivel, illetve a folyamatos végrehajtási munka eredményeképpen az adóév végéig mindkét adónemben további bevételekkel lehet számolni.

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást.

Polgármesteri, jegyzői  válaszleveleket készített elő a sajtó és a Megyei Jogú Városok Szövetségének megkeresésére, főépítészi tájékoztatást nyújtott az ügyfelek részére. 2022. október 21-én részt vett Lázár János miniszter úr és Lánszki Regő államtitkár úr által vezetett, az új építési kerettörvény megalkotásával kapcsolatos egyeztetésén.

Az egyes egyetemes szolgáltatási árszabásokról szóló rendelet értelmében helyszíni szemléket folytatott le, és hatósági bizonyítványokat állított ki a családi fogyasztói közösségek gázár-támogatásának igényléséhez.

A **Polgármesteri Kabinet** munkájáról az alábbi tájékoztatást adom:

A Kabinet a Polgármesteri Hivatal szervezeti egységeivel együttműködve folyamatosan végzi a polgármester, az alpolgármesterek és a tanácsnokok tevékenységével kapcsolatos előkészítő, szervező, érdemi ügyintézői, ügyviteli, adminisztrációs és nyilvántartási feladatokat.

Előkészíti a tisztségviselők hatáskörébe tartozó mindazon döntések, intézkedések, közgyűlési előterjesztések tervezetét, melyek nem tartoznak a Polgármesteri Hivatal más osztályaihoz, irodáihoz.

Előkészíti, koordinálja a polgármester, az alpolgármesterek és a tanácsnokok kormányzati szervekkel, önkormányzati tagsággal rendelkező szervezetekkel, egyesületekkel, szövetségekkel, valamint a feladatuk ellátásához kapcsolódó szervezetekkel, intézményekkel, cégekkel történő kapcsolattartását.

Szervezi a polgármester, alpolgármesterek, tanácsnokok programját, figyelemmel kíséri a programok tervezését, ütemezését és végrehajtását. Ellátja az ehhez kapcsolódó szervezési, egyeztetési és adminisztratív feladatokat.

Gondoskodik Szombathely Megyei Jogú Város Önkormányzata belső és külső kommunikációs tevékenységének irányításáról, sajtótájékoztató szervezéséről, lebonyolításáról, a sajtó- és médiakapcsolatok szakszerű ellátásáról. Kapcsolatot tart a sajtóval, rádióval, televízióval, témajavaslatok ajánlásával kezdeményezi az önkormányzat és szervei szakmai munkájának ismertetését, szükség szerint publikál, tisztségviselői rendelkezés szerint ismerteti az önkormányzat időszerű feladatait. Gondoskodik a lakossági információ-szolgáltatásról, hirdetéseket tesz közzé.

Szervezi a város nemzetközi, testvérvárosi kapcsolatait, a tisztségviselők, képviselők külföldi utazásait. Közreműködik az önkormányzatot érintő hazai és nemzetközi konferenciák, a nemzetközi, testvérvárosi kapcsolatokat érintő rendezvények megszervezésében. Gondoskodik az állami, a nemzeti és a városi ünnepek, műsorainak szervezéséről, a szónokok felkéréséről, a koszorúzás szervezéséről, a rendezvények lebonyolításáról, a vonatkozó információk városi honlapon történő megjelentetéséről.

A **Hatósági Osztály** vezetője az alábbi tájékoztatást adta az osztály munkájáról, valamint az osztály munkáját érintő jogszabályi változásokról:

Az előző beszámoló óta az osztály munkáját érintően az alábbi *új jogszabály* került kihirdetésre, illetve lépett hatályba. 2022. november 1. napjától hatályos a védelmi és biztonsági igazgatás területi és helyi szabályairól szóló 427/2022. (X.28.) Korm. rendelet (a továbbiakban: Korm. rendelet), amely meghatározza a területi védelmi bizottságra, a helyi védelmi bizottságra, a védelmi és biztonsági feladatok ellátásában részt vevő szervezetekre, valamint a védelmi és biztonsági feladatokra való felkészülés települési szintű feladataira vonatkozó szabályokat. A Korm. rendelet a védelmi és biztonsági tevékenységek összehangolásáról szóló 2021. évi XCIII. törvényben foglaltak alapján előírja a polgármesternek a védekezéssel összefüggő feladatokban közreműködő referensekként a védelmi és biztonsági feladat ellátására való felkészülés és a védekezéssel összefüggő feladat ellátása érdekében honvédelmi referens, valamint közbiztonsági referens kijelölését.

Közbiztonsági referenst Polgármester Úr már korábban kijelölt, a Korm. rendeletben foglalt szabály – amely szerint a feladatokat a polgármester döntése alapján egy személy is elláthatja – alapján a közbiztonsági referens került honvédelmi referensként kijelölésre.

Az **Általános Hatósági Iroda** 2022. október havi munkavégzéséről az alábbiakban adok tájékoztatást.

Az irodához tartozó *anyakönyvvezetők* munkája során 2022. október 1–31. között az alábbi új anyakönyvi események történtek:

* születés anyakönyvezése: 144,
* házasságkötés: 33,
* bejegyzett élettársi kapcsolat: 1,
* haláleset anyakönyvezése: 156.

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2022. október 1–31. között a bejegyzett események száma az alábbiak szerint alakult:

* születési események és ehhez kapcsolódó változások: 277,
* házassági bejegyzések és ehhez kapcsolódó változások: 92,
* halotti bejegyzések: 22.

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2022. október hónapban 26 ügyben kellett elvégezni ezeket a feladatokat.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A házasságkötések mellett a rendezvényszervezők 2022. október hónapban közreműködtek 2 névadó ünnepségen is.

Továbbá az alapfeladatokon túl az alábbi városi ünnepségeken is közreműködtek:

* október 6-án az aradi vértanúk halálának 173. évfordulója alkalmából tartott megemlékezésen;
* október 23-án az 1956-os forradalom és szabadságharc 66. évfordulója alkalmából tartott megemlékezésen.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2022. október 1–31. között 135 ügyben indult meg a hagyatéki leltározás, összesen 1169 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2022. október hónapban összesen 91 kérelem érkezett:

* 67 kereskedelmi tevékenységgel kapcsolatos kérelem;
* 15 kereskedelmi és kulturális célú közterület-használati kérelem;
* 3 teleppel kapcsolatos kérelem;
* 2 szálláshely szolgáltatási tevékenységgel kapcsolatos kérelem;
* 2 rendezvénytartási kérelem;
* 2 vásárüzemeltetés engedélyezésére irányuló kérelem.

Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. A nyilvántartás felülvizsgálata során 2022. október hónapban 50 kereskedelmi üzlet adatainak felülvizsgálatára került sor, amely alapján 25 nyilvántartásba vett kereskedelmi tevékenység került hivatalból törlésre.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

A veszélyhelyzettel összefüggő átmeneti szabályokról szóló 2021. évi XCIX. törvény 149. §-a alapján 2022. szeptember 30. napjáig a közterülethez közvetlenül csatlakozó vendéglátó üzletnek az üzemeltetője közterület-használati hozzájárulás megfizetése nélkül ingyenesen volt jogosult használni a közterületet vendéglátó előkert céljából. 2022. október 1. naptól az előkertekre ismét közterület-használati engedély kell és újra közterület-használati díjat kell fizetni utánuk. Fentiekre tekintettel 48 vendéglátó üzletet üzemeltető vállalkozóval került telefonos egyeztetésre sor. Akinek az előkertje kint maradt szeptember 30. napja után, azok részére az ügyintézés menetéről részletes tájékoztató került kiküldésre. Az érintett kereskedők tekintetében az ügyintézés és a közterület-használatra vonatkozó hatósági szerződések megkötése folyamatos.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, illetve kezdeményez, megkeres más hatóságokat, állásfoglalásokat kér, tájékoztatásokat ad. 2022. október hónapban 1 új bejelentés érkezett a jegyzőhöz állatvédelmi ügyben. Ebben az időszakban 7 helyszíni szemlére került sor, és 3 állatvédelmi hatósági ügyben született határozat, amelyekben figyelmeztetés szankció került alkalmazásra az állatvédelmi jogszabályok megsértése miatt.

Az iroda ellátja a jegyző, mint élelmiszerlánc-felügyeleti szerv *növényvédelmi* feladatait. 2022. október 1-31. közötti időszakban 1 növényvédelmi tárgyú bejelentés érkezett. Ebben a hatáskörben az Iroda 5 esetben végzett bejelentés, illetve saját észlelés alapján hatósági ellenőrzést (helyszíni szemle). A jogsértést tapasztalt esetekben a jegyzőkönyvek alapján eljárásokat kezdeményeztünk a Vas Megyei Kormányhivatal Agrárügyi Főosztály Növény- és Talajvédelmi Osztályánál.

Az iroda jár el a Polgári Törvénykönyvről szóló 2013. évi V. törvény 5:8. §-a alapján a jegyző hatáskörébe utalt *birtokvédelmi* eljárásokban. 2022. október hónapban 8 birtokvédelmi kérelmet nyújtottak be. A folyamatban lévő ügyek közül 3 eljárás zárult határozathozatallal.

Az iroda folytatja le a közösségi együttélés alapvető szabályainak megszegése miatt indított *közigazgatási eljárásokat* a zöldterületen történő közlekedésre, várakozásra vonatkozó eljárások kivételével. 2022. október hónapban a Közterület-felügyelet bejelentése alapján 8 esetben indult eljárás. A folyamatban levő ügyek közül 2022. október hónapban 15 közigazgatási eljárás zárult le, ebből 8 személy esetében került sor közigazgatási szankció (figyelmeztetés) alkalmazására.

2022. szeptember 30. napjával több önkormányzati területre vonatkozóan lejártak a *rekreációs célú földhasználati, illetve haszonbérleti szerződések*. A földhasználatra jogosultakkal újabb egy éves időtartamra összesen 227 db szerződés került megkötésre, valamint azok benyújtásra kerültek a Földhivatal felé. A szerződések előkészítésével és megkötésével kapcsolatos feladatokat teljeskörűen az iroda ügyintézője látta el.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2022. október hónapban összesen 155 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2022. október hónapban az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| 2022. október | 132 | 86 |

A Hatósági Osztály vezetőjének közvetlen irányítása alatt végzi munkáját a ***védelmi ügyintéző***. Ellátja a védelmi igazgatással kapcsolatos feladatokat. Döntésre előszíti a polgármester hatáskörébe tartozó honvédelmi, polgári védelmi ügyeket, szervezi az önkormányzati rendezvények biztosítását, megszervezi a Bűnmegelőzési, Közbiztonsági és Közrendvédelmi Bizottság ülését és ellátja az adminisztratív feladatokat. Figyelemmel kíséri az önkormányzat részéről a rendőrségnek és a katasztrófavédelemnek biztosított támogatás felhasználását. Kapcsolatot tart a honvédség, rendvédelmi szervek, a katasztrófavédelmi helyi szervezeteivel, a Blaguss Agora Hungary Kft-vel és Volánbusz Zrt-vel.

Október 12-én a Szűrcsapó utca 6/C. szám alatti házban gázszivárgás miatt gázszünet vált szükségessé. A családok részére a Vöröskereszt és a Szombathelyi Katasztrófavédelmi Kirendeltség közreműködésével termo ventilátorok kerültek átadásra. A gázszolgáltatás várhatóan november közepén áll helyre, a hiba javítása után.

A védelmi ügyintéző emellett ellátta az október 6-i, október 23-i és október 28-i városi megemlékezések zavartalan lebonyolítása érdekében folyamatos előkészítési feladatokat, egyeztetett a honvédséggel, Honvédelmi Minisztériummal, a koszorúzások során a katonákkal együtt a résztvevőkkel (a Szombathelyi 11-es Huszár Hagyományőrző Egyesülettel és polgárőrségekkel), továbbá a forgalomkorlátozásokkal kapcsolatban mind a rendőrséggel, mind a Blaguss Agora Hungary Kft-vel és Volánbusz Zrt-vel.

A Hatósági Osztályhoz tartozó **Közterület-felügyelet** 2022. október 1–31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 171 db lakossági bejelentés érkezett. A lakossági bejelentések a Közterület-felügyelet felé 155 esetben telefonon, 9 esetben elektronikus úton, 7 esetben pedig személyesen történtek.

A Szombathelyi Rendőrkapitányság hivatalos megkeresésére 1 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 3 esetben alkalmazott hangszórón keresztül figyelmeztetést, valamint 28 esetben alkalmazott feljelentést. 64 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság járőrei 3 esetben intézkedtek a térfigyelő ügyeleti szolgálat által kamerán észlelt szabálysértés és szabályszegés megszüntetésének ügyében.

A Szombathelyi Rendőrkapitányság különböző szervezeti egységei összesen 11 esetben, a Polgármesteri Hivatal Városüzemeltetési Osztály a munkavégzésük elősegítése érdekében 1 esetben kértek segítséget.

1. Gépkocsizó reagáló szolgálat

A reagáló szolgálat a fenti időszakban 177 esetben alkalmazott szabálysértések észlelése esetén figyelmeztetést. 14 esetben helyszíni bírságot, 42 esetben a gépjármű üzembentartójának távollétében helyszíni bírságot szabott ki, illetve 31 esetben alkalmaztak feljelentést, és 1080 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 38 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során közlekedési szabálysértés miatt 223 esetben alkalmaztak figyelmeztetést. Közrendvédelmi szabálysértések miatt a felügyelők 18 esetben éltek a figyelmeztetés lehetőségével.

Helyszíni bírságot közúti közlekedési szabályok megszegése miatt 62 esetben szabtak ki. A kiszabott bírságok összege összesen 675.000,- forint volt. Közigazgatási eljárást közlekedési szabályszegés miatt 1 esetben indítottak.

Helyszíni bírságot közrendvédelem elleni szabálysértések megszegése miatt 7 esetben szabtak ki. A kiszabott bírságok összege összesen 140.000,- forint volt.

Szabálysértési feljelentést közrend elleni szabálysértés elkövetése miatt 25 esetben alkalmaztak a felügyelők.

A járőrszolgálat által mobiltelefonos applikáción keresztül összesen 11 jelzés került beküldésre, amelyek további intézkedéseket igényeltek.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított.

A belváros közbiztonságának és köztisztaságának növelése és annak megóvása érdekében továbbra is állandó járőrpár hajtotta végre a közterületi ellenőrzéseket, valamint tette meg a szükséges intézkedéseket. A belváros és környékének ellenőrzése folyamatos, illetve az ellenőrzések számát szinten tartja, olykor növelte a felügyelet.

A Zanati út – Sas utca sarkán ismét tovább növelte az ellenőrzések és az intézkedések számát, amelynek köszönhetően a hajléktalan életmódot folytató személyek megjelenése szinte teljesen megszűnt. Azonban elmondható az a tény, hogy ennek hatására a hajléktalan életmódot folytató személyek úgymond „vándorolni” kezdtek. Az új megjelenési helyszínek ellenőrzése, valamint az intézkedések megtétele is folyamatos. Új helyszínként többek közt a Szalézi tér, Vasút utca, Éhen Gyula tér, Pálya utca figyelhető meg.

1. Mezőőri szolgálat

A mezőőri szolgálat munkatársai a külterületi részeken 10 esetben észleltek és dokumentáltak illegális hulladéklerakást, amelyben a szükséges intézkedéseket maradéktalanul megtettük és lefolytattuk.

Ezekből az esetekből 3 esetben indítottunk közigazgatási eljárást az illetékes Kormányhivatal felé.

Redmine applikáción keresztül 10 esetben történt jelzés leadása.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2022. októberi tevékenységéről az alábbiakban számolok be:

|  |  |
| --- | --- |
| **2022. október 1–31.** | **db** |
| 2022. október 1. napján a telepen lévő kutyák száma | 12 |
| Közterületen befogott kutya | 5 |
| A telepről a gazdának átadott kutya | 4 |
| Örökbeadott kutya | 2 |
| Közterületen befogott, az állatkórháznak – az eb egészségügyi állapota miatt – átadott eb | 0 |
| Lakossági bejelentésre közterületen keresett, de meg nem talált kóbor eb | 4 |
| Kutyatetem | 1 |
| Egyéb állattetem (galamb, sün, macska, patkány stb.) | 14 |
| 2022. október 31. napján a telepen lévő kutyák száma | 11 |

1. Egyéb feladatok

*Forgalomra alkalmatlan gépjárművek:* A fenti időszakban összesen 43 esetben történt észlelés. 5 db gépjármű került elszállításra, amelyből 1 esetben történt meg a kiváltás a tulajdonos által.

A közterületről a korábbi években elszállított gépjárművek közül forgalomból való végleges kivonás az illetékes kormányhivatal által 19 esetben történt. Ezen felül folyamatban lévő kérelmezési eljárásunk 15 esetben van.

A Közterület-felügyelet a tulajdonjogban történt változás bejegyzésének elmulasztása miatt október hónapban 1 esetben kezdeményezte jármű ideiglenes kivonását.

Október hónapban a hatályos jogszabályok alapján 3 db gépjármű került átadásra bontó-hulladékkezelő részére átadásra megsemmisítés végett. A felügyelők 1 esetben észleltek „próba” rendszámmal ellátott gépjárművet a közterületen, amely forgalomra alkalmatlannak minősült.

*Illegális hulladék elhelyezés:* A hatáskörrel rendelkező Vas Megyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 16 esetben kezdeményezett a Közterület-felügyelet közigazgatási eljárást.

*Zöld területen való várakozás miatti közigazgatási eljárás:* A fenti időszakban összesen 19 esetben indított az iroda új közigazgatási hatósági eljárást az elkövetett szabályszegések miatt. Összesen 2 esetben történt határozathozatal, mindkét esetben figyelmeztetés közigazgatási szankció került kiszabásra.

Jelenleg 42 közigazgatási eljárás van folyamatban.

*Közösségi együttélés szabályainak megszegése miatt indított közigazgatási eljárások:* A Közterület-felügyelet az Általános Hatósági Iroda felé 1 esetben indított közigazgatási eljárást közterület-használati hatósági szerződés hiányában történő közterület-használat miatt, valamint 2 esetben forgalomra alkalmatlan gépjármű közterületen történő engedély nélküli tárolása miatt.

*Rendezvénybiztosítások:* 2022. október hónapban rendezvénybiztosítással kapcsolatos felkérés a Közterület-felügyelet irányába 4 esetben érkezett, amelyek eseménymentesen lezajlottak:

* október 6.: az aradi vértanúk halálának 173. évfordulója alkalmából tartott megemlékezés biztosítása;
* október 23.: az 1956-os forradalom és szabadságharc 66. évfordulója alkalmából tartott városi megemlékezés biztosítása;
* október 28.: Szombathely MJV Diákönkormányzata és az ADOM Diákmozgalom közösen Tegyünk a jövőnkért! – Álljunk ki együtt tanárainkért! című rendezvény biztosítása a Szombathelyi Rendőrkapitánysággal közösen együttműködve;
* október 29-31.: Halottak napjával kapcsolatos temető biztosítási feladatok ellátása.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészíti a Közbeszerzési Bíráló Bizottság előterjesztéseit.

A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az iroda elvégezte.

A közbeszerzéseket érintő jogszabályok közül az európai uniós költségvetési források felhasználásának ellenőrzéséről szóló 2022. évi XXVII. törvény egészében újraszabályozza 2022. október 11-i hatálybalépéssel a **Kbt. összeférhetetlenségi szabályait** az Európai Unió jogával való jobb összhang megteremtése érdekében. A 2014/24/EU irányelv 24. cikkének megfelelően megfogalmazza az ajánlatkérők általános kötelezettségét arra vonatkozóan, hogy megelőzzék, feltárják, illetve annak bekövetkezése esetén orvosolják az összeférhetetlenségi helyzeteket. Az ajánlatkérő oldalán továbbra is kötelezettséget állapít meg az eljárásba vagy annak előkészítésébe bevont személyek részéről teendő összeférhetetlenségi nyilatkozatok kapcsán. Ezt a nyilatkozatot az ajánlatkérő az adott személy bevonásakor kéri megtenni, **az új szabályozás pedig pontosítja, hogy ha egy adott személy az eljáráshoz kapcsolódó több folyamatban is részt vesz, akkor minden folyamathoz kapcsolódóan kell tennie nyilatkozatot. A gyakorlatban tehát adott esetben egy** **személynek több nyilatkozatot is kell tennie.** Ennek indoka, hogy például az eljárás előkészítése során még nem feltétlenül nyilvánvaló, hogy egy, az ajánlatkérő nevében eljáró személy az ajánlattevők vagy akár az alvállalkozók vonatkozásában összeférhetetlennek fog-e minősülni a későbbiekben.

A közbeszerzési eljárások során az új szabályoknak megfelelően kerül megküldésre az érintetteknek az összeférhetetlenségi nyilatkozat.

Az előző Közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **Szedreskert szabadtéri közösségi térré fejlesztése (CLLD)** | Az eljárás eredményes volt, a nyertes ajánlattevő az Alpok-Terra Kft. A szerződés 2022. december 6. napjától megköthető. |
| 2. | **TOP – Képtár vizesblokk felújítása IV.** | Az eljárás szeptember 22.-i KBB ülésén megindításra került, a közbeszerzési eljárás dokumentumai tanúsítvány kiállítása érdekében a KFF-hez kerültek felterjesztésre.  A támogató tartalmú tanúsítvány birtokában jelenhet meg az ajánlati felhívás hirdetménye. |
| 3. | **Gyöngyös patak hídrekonstrukció II.** | Ajánlattételi határidő: 2022. október 21. 10 óra volt. Az ajánlatok és a hiánypótlások értékelése folyamatban van, a hiányzó fedezet biztosításával hirdethető nyertes ajánlattevő. |
| 4. | **Gyöngyösszőllősi klubház (CLLD)** | Az eljárás fedezethiány miatt 2022. november 7. napján eredménytelenül zárult. Az eljárás a műszaki tartalom átdolgozását követően megismételt eljárás keretében előkészítés alatt áll. |
| 5. | **Belvárosi közösségi tér fejlesztése – Vállalkozói központ ( CLLD)** | Az eljárás eredményes volt, a nyertes ajánlattevő a Vasi Bádogos Kft. A szerződés 2022. december 6. napjától megköthető. |
| 6. | **Villamos energia beszerzése 2023. évre** | A közbeszerzési eljárásban a nyertes ajánlattevő, az MVM Next Energiakereskedelmi Zrt. 2022. október 18. napján kihirdetésre, a szerződés 2022. november 18. napján aláírásra került. |

A **Beruházási Iroda** vezetője az alábbi tájékoztatást adta az iroda munkájáról:

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** kivitelezése befejeződött, a műszaki átadás-átvételi eljárás lezárult, az elkészült kerékpárút auditálása, a forgalomba-helyezési eljárás folyamatban van.

**Szombathely-Balogunyom településeket összekötő kerékpárút** kivitelezése befejeződött, a műszaki átadás-átvételi eljárás lezárult, az elkészült kerékpárút auditálása folyamatban van.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** megnevezésű pályázat esetén a munkavégzés folyamatos, a kivitelezési készültségi szint megközelíti a 75%-t. Az eszközbeszerzésre vonatkozó közbeszerzési eljárás lezárult, a nyertes szervezetekkel a szerződéskötések megtörténtek.

**Szombathely, Esterházy Antal u. új bölcsőde közterületről megközelíthető parkolóinak** kiépítésére vonatkozó vállalkozási szerződés aláírásra került, a kivitelezési munkák megkezdődtek.

**TOP-6.1.4-16 „Képtár turisztikai fejlesztése”** című pályázatban az informatikai eszközök beszerzésére vonatkozó közbeszerzési eljárás eredményesen zárult, a szerződéskötés megtörtént. A Képtár épületébe látogatók részére fenntartott női-férfi vizesblokk felújítására vonatkozó közbeszerzési eljárás előkészítése folyamatban van.

**TOP-6.1.5-15-SH1-2019-00002 Ferenczy I. utcai fejlesztés:** a kivitelezés folyamatos, jelenleg 80% készültségi szinten áll.

**TOP-7.1.1-16-H-ERFA-2020-00780** **Szedreskert szabadtéri közösségi rendezvénytérré fejlesztése című projekt** esetén a kivitelező beszerzésére vonatkozó közbeszerzési eljárás eredményes volt, a nyertes ajánlattevő az Alpok-Terra Kft. A szerződés 2022. december 6. napjától megköthető.

**TOP-7.1.1-16-H-101-1** **A Tószer téri sportpálya közösségi célú fejlesztése - streetball pályák projektben** a kivitelezés befejeződött, a műszaki átadás-átvételi eljárás lezárult.

**TOP-7.1.1-16-H-ERFA-2020-00749 jelű „Közösségi terek sportfunkciókkal való bővítése” projektben** a Szombathely, Ady tér 6027/1 hrsz., Bem József utca 2804/22 hrsz., Krúdy Gyula utca 9056/11 hrsz., Szedreskert 11727 hrsz. alatti ingatlanokon egy-egy fitnesz park kialakítás tárgyában a kivitelezési munkák megkezdődtek.

**TOP-7.1.1-16-H-ERFA-2020-00750 jelű „A 11-es Huszár úti lakótelepen lévő közpark közösségi célú fejlesztése” projektben** a kivitelezés befejeződött, a műszaki átadás-átvételi eljárás lezárult.

**TOP-7.1.1-16-H-ERFA-2020-00783 jelű „Játszóterek fejlesztése” projektben** a kivitelezés befejeződött, a műszaki átadás-átvételi eljárás lezárult.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** az örökségvédelmi engedély rendelkezésre áll, a kiviteli tervdokumentáció és az árazott költségvetés elkészült. A műszaki ellenőr beszerzése megtörtént. A kivitelező beszerzésére irányuló eljárás előkészítése folyamatban van.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a kivitelező beszerzésére vonatkozó I. és II. közbeszerzési eljárás fedezet hiányában eredménytelenül zárult, a műszaki tartalom átdolgozása a III. közbeszerzési eljárás indítása előtt folyamatban van.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** a kivitelező beszerzésére irányuló közbeszerzési eljárás eredményes volt, a nyertes ajánlattevő a Vasi Bádogos Kft. A szerződés 2022. december 6. napjától megköthető.

**RRF 1.1.2-2021 azonosító számú „Bölcsődei nevelés fejlesztése”** projektben a tervezési szerződés aláírása megtörtént. Az elkészült vázlatterveket a Lechner Nonprofit Kft. véleményezte, a Településképi véleményezés beszerzése megtörtént. Az engedélyes tervek készítése folyamatban van.

**Panda energiamenedzsment szoftver** esetében a megbízott vállalkozó részére a fogyasztási adatokhoz, számlákhoz való hozzáférés nagy százalékban biztosított. A rendelkezésre álló adatok alapján az induló riport elkészült, a szoftver használatával kapcsolatos tájékoztatás folyamatos.

**KEHOP 3.2.1-15-2019-00033** **azonosító számú *„*A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”** projekttel kapcsolatosan az NFP Kft. útján az Irányító Hatósághoz (IH) kérelmet nyújtott be az Önkormányzat a Támogatási Szerződésben (továbbiakban: TSZ) megjelölt projekt fizikai befejezésének 2023. augusztus 31. napjára történő módosítására. A kérelem elbírálásához szükséges feltétel volt a SZOMHULL NKft. mint közszolgáltató megfelelőségi véleményének MEKH által történő kiállítása, amelyet az NKft. 2022. május 27-én megkapott, így az IH előtt elhárult az akadály a TSZ módosítására.

A MEKH által a megfelelőségre vonatkozóan kiadott határozat, valamint a TSZ módosítás benyújtása óta eltelt időre tekintettel az NFP Kft. ismételten - 2022. 06. 24-én - benyújtott az Irányító Hatóság részére TSZ módosítási kérelmet, új fizikai befejezési határidőként 2024. 08. 30-i határidőt megjelölve a Projekt előkészítésére és megvalósítására vonatkozó ütemezés alapján. Az új kérelmet az Irányító Hatóság ezidáig nem bírálta el és írásban értesítést sem küldött. Figyelemmel az új ütemezés szerinti 2023.12.31-i elszámolhatósági határidőn túli projekt fizikai befejezési határidőre, a Projekt további előkészítésének és megvalósításának feltétele, hogy az Irányító Hatóság hozzájáruljon a Projekt új fizikai teljesítési határidejéhez, és továbbra is biztosítsa a Projekt végrehajtásához szükséges támogatási forrást.

2022. szeptember 26-án a Miniszterelnökség Környezeti és Energiahatékonysági Fejlesztési Programok Végrehajtásáért felelős helyettes Államtitkársága értesítette az NFP Kft-t, hogy a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014.(XI.5.) Korm.rendelet 90. § (1) bekezdés a) és b) pontjaira hivatkozva eláll az Irányító Hatóság a TSZ-től, a benyújtott határidő módosításhoz nem járul hozzá, mert a projekt keretében támogatott tevékenység megvalósítására nincs lehetőség.

A döntéshez hozzájárult az Építési és Beruházási Minisztérium azon tevékenysége, amelyben valamennyi projekt átvilágítását elvégezték és a meg nem kezdett projekteket – figyelemmel a kialakult gazdasági és politikai helyzetre – a továbbiakban nem kívánják támogatni. A projekt így nem kerül megvalósításra, az Önkormányzatnak visszafizetési kötelezettsége nincs.

A projekt végleges lezárásaként a NFP Kft-vel kötött Konzorciumi szerződés megszüntetése folyamatban van.

**Gothard kastély állagmegóvási munkái:**

Az örökségvédelmi engedélyben rögzített előírások (egyéb szakértők bevonása, engedélyek megszerzése) miatt, illetve a rögzített feladatok megvalósításához szükséges a Támogatási szerződés módosítása, amely folyamatban van.

A Közgyűlés 266/2021.(XII.16.) Kgy. sz. határozata alapján a támogatási összeg felhasználási lehetőségének biztosítása érdekében a Szalai Építész Iroda Kft.-vel szerződést kötöttünk a csökkentett műszaki tartalmú tervek elkészítésére. A tervezők a kiviteli terveket leadták, a kivitelezői indikatív ajánlat beérkezett. A műszaki ellenőri szerződés aláírás alatt van. A kivitelezői beszerzés előkészítése megkezdődött.

**1625/2021. (IX.3.) Korm. határozat szerinti 905 millió Ft támogatás**

* A Vásárcsarnok környezetének rekonstrukciója: a kivitelezési munka folyamatosan zajlik, a készültség meghaladja a 40%-ot.
* A Víztorony környezetének fejlesztése: a kivitelezési munka folyamatosan zajlik, a készültség meghaladja a 60%-ot.
* A Szent István király utcai Gyöngyös-patak hídrekonstrukció: a II. körben a kivitelezésre vonatkozó ajánlatok beérkeztek, azok értékelése folyamatban van.
* Belterületi útfejlesztésekkel összefüggésben: A Paragvári utca, a Magyar László és Nádasdy utca tekintetében a felújítási munkák befejeződtek, a műszaki átadás-átvételi eljárások lezárultak. A Dozmat utca felújítása, az aszfaltozási munkák folyamatban vannak, a műszaki átadás várhatóan megkezdődik december elején.

**1625/2021. (IX.3.) Korm. határozat szerinti +300 millió Ft támogatás**

**Zanati kerékpárút fejlesztése projekt:** A kivitelező kiválasztására vonatkozó közbeszerzési eljárás eredményesen zárult. A szerződéskötés 2022. augusztus 18-án megtörtént. A kivitelezési munkák előkészítése megkezdődött.

**Villamosenergia beszerzésre** vonatkozó közbeszerzési eljárásra egy ajánlat érkezett, az ajánlati ár 261 Ft/kWh. A kereskedelmi szerződés megkötésre került 2022. november 18-án.

**Tervezések:**

* A Bakó utcai nagy játszótér tervezési feladatokra vonatkozóan a tervezés folyamatban van.
* A Bartók Béla krt. – Gagarin utca – Jókai utca – Jégpince utca kereszteződésben körforgalom kialakítására vonatkozó tervezői szerződés aláírása került. Az engedélyes tervdokumentáció elkészült, az engedélyező hatóság felé benyújtásra került.
* A Markusovszky utca – Sugár út – Horváth Boldizsár krt. – Dr. István Lajos krt. kereszteződésben körforgalom kialakításával összefüggésben az engedélyezési és kiviteli tervek elkészítésére vonatkozó tervező szerződés aláírásra került, a tervezés folyamatban van.
* Az Acél utca, Alkotás utca, Bártfa utca (Hámor és Alkotás utca közötti szakasza) Hámor utca, Ipar utca, Jegenye utca, Vas utca felújítására vonatkozó kivitelei tervek készítése folyamatban van.
* Az Északi Iparterület 02089/5-7 hrsz-ú ingatlan vonatkozásában ivóvízellátó és szennyvízelvezető hálózat vízjogi létesítési engedélyezési és kiviteli tervének elkészítésére, közműtanulmány készítése és árazatlan költségvetés elkészítésére vonatkozó tervezői szerződés aláírásra került, a tervezési folyamat elindult.
* Az Északi Iparterület 02089/5 hrsz-ú ingatlan megközelítését biztosító út- és közlekedési csomópont építésre (I. ütem) engedélyezési és kiviteli terv elkészítésére a tervezői szerződés aláírásra került, a tervezési folyamat elindult.
* A Hunyadi János utca burkolat felújítására (Szent Gellért utcai körforgalmi csomópont és a Károlyi Antal utca között), valamint a Hunyadi úti Gyöngyös patak híd felújítására vonatkozó engedélyes és kiviteli tervek elkészítésére, rehabilitációs szakmérnöki feladatok ellátására vonatkozó tervezői szerződés aláírásra került, a tervezés folyamatban van.
* A Szőllősi és Rumi út felújításával összefüggésben a kivitel terv és árazott költségvetés elkészült.
* A Bogát fasor-Sport tér közötti szakasz útburkolatának felújítására vonatkozó kivitel terv és árazott költségvetés elkészült.
* A Rohonci út 46-50. számú társasház mögötti, 2808/13 hrsz. alatti ingatlanon új parkolók kialakítására vonatkozóan az engedélyezési tervdokumentáció és az építési engedély rendelkezésre áll. A kiviteli terv és árazott költségvetés elkészültek.
* A Károly Róbert utca (9145. hrsz.) burkolatfelújítására vonatkozó teljeskörű kiviteli tervdokumentáció elkészült.
* Szombathely II. ütem Gyöngyös-patak 1. részgyűjtőre (Joskar-Ola lakótelep – vasút – Szent Gellért utca – Hunyadi út által határolt terület) vonatkozó Szombathely város csapadékvízelvezetésének egységes szerkezetű vízjogi üzemeltetési engedélyezési terveinek elkészítése tárgyában a szerződéskötés 2022. július 21. napján megtörtént. Az engedélyezési tervdokumentáció az engedélyező hatóság és az Önkormányzat részére átadásra került.
* Szombathely III. ütem Gyöngyös-patak 2. részgyűjtőre (Szent Gellért utca – Gyöngyös-patak – Szentgotthárdi vasútvonal - Hunyadi út által határolt terület) vonatkozó Szombathely város csapadékvízelvezetésének egységes szerkezetű vízjogi üzemeltetési engedélyezési terveinek elkészítése tárgyában a szerződéskötés 2022. július 21. napján megtörtént, a tervezés folyamatban van.

**Elena Projekt:** Az STS-KKS vállalkozói konzorcium által elkészített energetikai felmérések alapján elkészült Szombathely város vonatkozásában a Részletes Megvalósíthatósági Tanulmány (RMT). Az RMT alapján - a Szombathelyi Önkormányzat által korábban kijelölt 17 helyszínen - háromféle beruházást lehet megvalósítani, ESCO-s finanszírozással: napelemes rendszer kiépítését (15 beruházás), világítás rekonstrukciót (12 beruházás), illetve hőszivattyús melegvízellátást (3 beruházás). Az RMT alapján a modernizációs beruházások gyakorlati megvalósításának végrehajtását/finanszírozását végző cég (ESCO) beszerzésére a közbeszerzési eljárás előkészítése megkezdődött. A projekthelyszín kiválasztásra került: Aréna sportcsarnok régi és új szárny, az épületekkel összefüggésben az E-ON meghatalmazás a szakértők részére megküldésre került. Az ESCO cég beszerzésével kapcsolatos üzemeltetési feltételek meghatározásra kerültek. Az ESCO cég beszerzésére vonatkozó közbeszerzési eljárást a Konzorciumvezető az ajánlattételi határidő előtt visszavonta.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

A Vasivíz Zrt. a Szombathely-Kőszeg Térségi víziközmű rendszeren képződött víziközmű használati díj terhére elszámolható beruházásait, felújítási-pótlási munkáit ütemezetten végzi, a havaria jellegű kivitelezési munkák utólagosan kerülnek be a Gördülő Fejlesztési Tervbe (GFT). A 2023-2037 időszak GFT-je módosításának egyeztetése megtörtént. A 2011. évi CCIX. törvény és az 58/2013. (II.27.) Korm. rendelet szerint a Magyar Energetikai és Közmű-szabályozási Hivatal (MEKH) a jóváhagyását megadta.

A magánberuházásban kiépülő víziközművek tulajdonba adásával kapcsolatos ügyek intézése folyamatos.

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtésével és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján *2022. október 12. és 2022. november 16.* napja közti időszakban az ***iktatott ügyek száma 765 db***, amelyből

* parkfenntartás 10 db,
* közutak, közterületek üzemeltetése és fenntartása
  + kezelői hozzájárulások (közművek elhelyezése, közterületek bontása,

útcsatlakozások kialakítása, rendezvények) 218 db,

* + úthiba 32 db,
  + behajtási engedély 37 db,
  + telephely igazolások 2 db,
* köztemetők üzemeltetése és fenntartása 19 db,
* csapadékvíz-elvezetés 5 db,
* helyi közösségi közlekedés 12 db,
* a köztisztaság 42 db,
* kéményseprő ipari közszolgáltatás 0 db,
* az e-közműegyeztetéssel, a nem közművel összegyűjtött háztartási szennyvíz

begyűjtéséről és ártalommentes elhelyezése 0 db,

* egyéb 79 db,

**összesen: 456 db**

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárása), zajvédelmi és hulladékgazdálkodási ügyekben.

*2022. október 12. és 2022. november 16.* napja közti időszakban az **iktatott hatósági ügyek száma 309 db**, amelyből

* fakivágás 21 db,
* közterület-használat 179 db,
* vízgazdálkodás 12 db,
* környezetvédelem (zajvédelem és egyéb) 77 db,
* hulladékgazdálkodás 20 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, csapadékvíz elvezetéssel kapcsolatos ügyekben.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, javítása, valamint a város területén lévő zárt csapadékcsatorna és víznyelő mosatása megrendelések alapján folyamatosan történik a város egész területére kiterjedően.

A Parkerdő területére kettő darab zárható hulladékgyűjtő konténer került kihelyezésre a kommunális hulladék gyűjtése céljából, melynek a bérlését a város 2022. január 1-től megrendelte, de az elszállítás díját nem az önkormányzat fizeti.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik Irodánk felé.

22 civil szervezet csatlakozott már a programhoz, így több park és játszótér örökbefogadása van folyamatban. Az együttműködési megállapodások megkötése folyamatosan történik. A civil szervezetek a város közparkjaiban segítik a SZOMPARK munkáját, lombhúzás tekintetében.

Az idei évben is folyamatosan végzik az utcatakarításokat a SZOVA NZrt. és SZOMPARK Kft., a város különböző pontján. A SZOVA NZrt. november 15-től a téli készenlétet elrendelte, amennyiben szükséges a következő időszakban a síkosságmentesítést és a hóeltakarítást elvégzi.

A fenntartási feladatokat a költségvetés és kapacitás függvényében – az időjárás által is befolyásoltan – folyamatosan végzik a partnercégek (SZOVA NZRt., SZOMHULL NKft. Vasi Flóra Kft., Szkendó Kft.)

A Szombathelyi Parkfenntartási Kft. a parkfenntartási feladatokat, mint parkok takarítását, balesetveszélyes fák kivágását, lombhúzást folyamatosan végzi. A virágágyások beültetése árvácskával, tulipánnal megtörtént. A VárosFa program keretében október hónapban érkezett 70 db fa beültetésre került. A parkfenntartás keretében történő éves fapótlás előkészítés alatt van (kb. 200 db).

A Falco Zrt. támogatásával a Mérleg utcai játszótér műszaki átadás-átvétele megtörtént. A 11-es Huszár úti lakótelepen lévő kutyafuttatón kutyatrenírozó eszközök kihelyezését tervezik megvalósítani 2023. év tavaszán.

A TÜV tanúsítványoknak megfelelően a játszóeszközök javítása elkészült.

2022. júliusában megkezdődött Szombathely város Környezetvédelmi Programjának elkészítése, amely dokumentum a Közgyűlés elfogadó döntése után válik véglegessé.

A redmine rendszeren keresztül, a „Szépítsük Együtt Szombathelyt” menüpontból, az [info@szombathely.hu](mailto:info@szombathely.hu), a [katyu@szombathely.hu](mailto:katyu@szombathely.hu), a [koztisztasag@szombathely.hu](mailto:koztisztasag@szombathely.hu) e-mail címeken beérkezett lakossági és képviselői bejelentések intézése, az elvégzendő munkák partnercégektől történő megrendelése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi. A város több pontján teljes járdaszakaszok felújítása valósult meg.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatosan történik.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Felügyelte a folyamatban lévő fejlesztéseket és elvégezte a szükséges teszteléseket. Figyelemmel kísérte és kíséri az intézmények költségcsökkentésével összefüggő feladatokat és gondoskodik az esetleges informatikai jellegű feladatok végrehajtásáról. Koordinálta a Polgármesteri Hivatal és az Önkormányzat 3 évenként esedékes nagy leltárát.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

Az iroda tevékenységének keretét adó 2022. évi önkormányzati ellenőrzési tervet, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2021. decemberi ülésén fogadta el. A beszámolási időszakban a jóváhagyott terveknek megfelelően bonyolította le az iroda az ellenőrzéseket.

2022. november végén befejeződött a kizárólagos tulajdonú gazdasági társaságok leltározási tevékenységének vizsgálata.

Az ellenőrzött társaságok az alábbiak voltak:

* SZOVA Zrt.
* FÉHE Nkft.
* Szombathelyi Sportközpont és Sportiskola Nkft.
* Szombathelyi Parkfenntartási Kft.
* Vas Megyei Temetkezési Kft.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

A beszámolási időszakban új vizsgálatot indított el az iroda Szombathely Megyei Jogú Város Önkormányzata 2021. évi költségvetésének és zárszámadásának vizsgálata tárgyában. A vizsgálat várhatóan december végén fejeződik be.

2022. novemberében megkezdődött a felkészülés a következő, 2023-as év feladataira is. Lefolytatta az iroda a kockázatelemzést, amely alapján kidolgozta a 2023. évi önkormányzati és fenntartói ellenőrzési tervet, amelyet a 2022. decemberi Közgyűlésen mutat be a képviselőtestületnek.

A **Gondnoksági Iroda** vezetője az alábbi tájékoztatást adta az iroda tevékenységéről: az iroda az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

* Led asztali lámpák beszerzése és kiosztása,
* az adventi támogatási szerződések megkötése a díszkivilágítás biztosításához,
* az adventi pavilonok felállításának megszervezése,
* a fűtés állandó felügyelete a megengedett hőmérséklet biztosításához,
* hivatali autó (Opel Vectra) bizományi értékesítése,
* írószer beszerzése, versenyeztetés elindítása,
* az újságigény felmérése, megtervezése a 2023. évre vonatkozóan.

Kérem a Tisztelt Közgyűlést tájékoztatóm elfogadására.

**Szombathely, 2022. november „ ”**

**/: Dr. Károlyi Ákos :/**

**HATÁROZATI JAVASLAT**

**….…/2022. (XII. 8.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal